joelniklaus/EU_Wikipedias huggingface dataset:
Αλλαγές ονομασιών ζώων στην Τουρκία

Οι αλλαγές ονομασιών ζώων στην Τουρκία είναι η αναθεώρηση που πραγματοποιήθηκε από το υπουργείο περιβάλλοντος και δασών της Τουρκίας το 2005, στις επιστημονικές ονομασίες για τρία είδη ζώων. Οι αλλαγές αφαίρεσαν τις αναφορές σχετικά με την Αρμενία και το Κουρδιστάν από τις λατινικές ονομασίες των ειδών.

Ιστορικό
Οι αλλαγές που προωθήθηκαν έχουν επίσημη χρήση από το υπουργείο που τις προώθησε, και σύμφωνα με ανακοίνωση του υπουργείου οι αρχικές ονομασίες ήταν διαιρετικές και έρχονταν σε αντίθεση με την τουρκική ενότητα όπως αναφέρθηκε.

Επίσης αναφέρθηκε πως οι αρχικές ταξινομικές ονομασίες ήταν κακοπροαίρετα ονομασμένες έτσι ώστε να υπονοούν πως οι Αρμένιοι και οι Κούρδοι ζούσαν στις περιοχές αυτές όπου τα ζώα διαβιούσαν. 

Ο εκτελεστικός γραμματέας της Διεθνούς Επιτροπής για την Ζωολογική Ονοματολογία (International Commission on Zoological Nomenclature), ο οργανισμός ο οποίος έχει την ευθύνη για τους κανονισμούς και καθιέρωση των επιστημονικών ονομασιών των ειδών, ανέφερε σε συνέντευξη πως ενώ η αλλαγή ονομασιών ενδεχομένως για πολιτικούς λόγους είναι προβληματική, η αναθεώρηση των ονομασιών είναι επιστημονικά αποδεκτή, ωστόσο η γενικότερη αποδοχή τους θα εξαρτηθεί από τις δημοσιεύσεις που θα γίνουν σε επιστημονικά άρθρα, μελέτες και περιοδικά και θα κάνουν χρήση των νέων ονομασιών.

Οι αναθεωρήσεις

Οι αλλαγές αυτές επηρεάζουν μόνο την επίσημη ταξινομική ονοματολογία που χρησιμοποιείται από την τουρκική κυβέρνηση.

Δείτε επίσης
Τουρκικός Εθνικισμός
Διωνυμική ονοματολογία

Παραπομπές

Ταξινομία
Τουρκία-επέκταση
Ξενοφοβία
Αθλητική Ηχώ

Η Αθλητική Ηχώ ήταν καθημερινή ελληνική πρωινή αθλητική εφημερίδα που κυκλοφορούσε από το 1945 έως το 2007, με τόπο έκδοσης την Αθήνα και πανελλαδική κυκλοφορία. Το πρώτο της φύλλο εκδόθηκε την 1η Οκτωβρίου 1945 υπό τη διεύθυνση των Αθανασίου Σέμπου και Νικολάου Ζιρώ.

Χαρακτηριστικό γνώρισμά της ήταν το πλήθος θεμάτων στην πρώτη σελίδα, με την ανάλυση να γίνεται επιτόπου κάτω από τον τίτλο. Επίσης η θεματολογία της αφορούσε μια σειρά από διαφορετικά αθλήματα, ακόμα και αυτά που δεν θεωρούνταν ιδιαίτερα δημοφιλή.

Συνεργάτες της στην πορεία των χρόνων υπήρξαν πολλοί κορυφαίοι Έλληνες αθλητικογράφοι, όπως οι Γιάννης Διακογιάννης, Γιάννης Θεοδωρακόπουλος, Γιώργος Παγιωτέλης, Ηλίας Σπορίδης, Χρήστος Σωτηρακόπουλος, Βαγγέλης Φουντουκίδης και άλλοι.

Η εφημερίδα ανέστειλε τη λειτουργία της τον Απρίλιο του 2007, έπειτα από 62 συναπτά έτη κυκλοφορίας.

Σημειώσεις

Παραπομπές

Πηγές 
 Γιώργος Κουσουνέλος, Λεξικό ελληνικού αθλητικού Τύπου 1894-2004 • Εφημερίδες, περιοδικά, έντυπα, βασικοί συνεργάτες, Εκδόσεις Διόπτρα, Αθήνα 2004, ISBN 960-3642-57-6

Πρώην εφημερίδες με τόπο έκδοσης την Αθήνα
Πρώην αθλητικές εφημερίδες στην ελληνική γλώσσα
Μενόκκιο

Ο Ντομένικο Σκαντέλα (Domenico Scandella, 1532-1599), γνωστός και σαν Μενόκκιο, ήταν μυλωνάς από το Μοντερεάλε του Φρίουλι ο οποίος δικάστηκε και κάηκε στην πυρά από την Ιερά Εξέταση ως αιρετικός. Ο βίος και οι πεποιθήσεις του είναι γνωστές από τα αρχεία των ιεροεξεταστών και αποτελούν το θέμα του έργου Il formaggio e i vermi (Το τυρί και τα σκουλήκια) του σπουδαίου Ιταλού ιστορικού Κάρλο Γκίνζμπουργκ (Carlo Ginzburg).

Βίος 
Γονείς του Μενόκκιο ήταν ο Zuane και η Menega. Εκτός από διάστημα δύο ετών που εκδιώχθηκε από το Μοντερεάλε εξαιτίας κάποιου διαπληκτισμού, έμεινε όλη του τη ζωή εκεί. Είχε μάθει γραφή και ανάγνωση και είχε διαβάσει κάποια σύγχρονά του έργα σχετικά με την θρησκεία και την ιστορία, τα οποία τον επηρέασαν και τον βοήθησαν να διαμορφώσει τις δικές του απόψεις που διέφεραν σημαντικά από το επίσημο δόγμα της Καθολικής Εκκλησίας.
 
Δικάστηκε για πρώτη φορά ως αιρετικός το 1583, ομολόγησε το 1584 και πέρασε τους επόμενους είκοσι μήνες έγκλειστος στη φυλακή της Κονκόρντια. Αποφυλακίστηκε το 1586, αφού ομολόγησε ότι μεταμέλησε. Παρέμεινε σε κατ' οίκον περιορισμό και ήταν υποχρεωμένος να φέρει σε εμφανές σημείο το σύμβολο του φλεγόμενου σταυρού σαν σύμβολο των εγκλημάτων του. Το 1589 συνελήφθη εκ νέου, ξανά κατηγορούμενος ως αιρετικός, διότι συνέχιζε να συζητά με πολλούς ανθρώπους τις απόψεις του. Το επόμενο έτος καταδικάστηκε σε θάνατο στην πυρά.

Κατά την διάρκεια της δίκης του υποστήριξε ότι η μοναδική αμαρτία ήταν να βλάψει κανείς τον γείτονά του, ενώ η βλασφημία δεν προξενούσε κακό σε κανένα πέρα από τον ίδιο τον βλάσφημο. Ισχυρίστηκε επίσης ότι ο Ιησούς ήταν υιός ανθρώπου και ότι η Μαριάμ δεν ήταν παρθένος. Επίσης ότι ο Πάπας δεν είχε εξουσία δοσμένη από τον Θεό αλλά απλώς ήταν παράδειγμα των χαρακτηριστικών ενός καλού ανθρώπου καθώς και ότι ο Ιησούς δεν πέθανε για να λυτρωθεί η ανθρωπότητα.

Παραπομπές

Βιβλιογραφία 
 
 

Ιερά Εξέταση
Εκτελεσθέντες του Μεσαίωνα
Πρωθυπουργός της Βουλγαρίας

Ο Πρωθυπουργός της Βουλγαρίας (βουλγαρικά: Министър-председател, Ministar-predsedatel) είναι ο επικεφαλής της κυβέρνησης της Βουλγαρίας. Ο Πρωθυπουργός εκλέγεται και απολύεται από την Εθνοσυνέλευση, όπως ορίζεται από το Σύνταγμα της Βουλγαρίας (άρθρο 84), για τετραετή θητεία. Η θέση του Πρωθυπουργού ανατίθεται από τον Πρόεδρο σε έναν υποψήφιο που προτείνει το κόμμα ή συμμαχία που έχει την πλειοψηφία στην Εθνοσυνέλευση, και πρέπει εντός 7 ημερών να σχηματίσει Κυβέρνηση (άρθρο 99). Ο Πρωθυπουργός ηγείται στο Υπουργικό Συμβούλιο, συντονίζει και είναι υπεύθυνος για την εφαρμογή της πολιτικής της κυβέρνησης, διορίζει και απολύει τους υφυπουργούς.(άρθρο 108). Ο Πρωθυπουργός πρέπει να έχει την εμπιστοσύνη της Εθνοσυνέλευσης, αλλιώς θα πρέπει να υποβάλλει την παραίτησή του (άρθρο 89). Προτού αναλάβει καθήκοντα θα προηγηθεί μία τελετή ορκωμοσίας (άρθρο 109).

Επί του παρόντος, Πρωθυπουργός είναι ο Γκάλαμπ Ντόνεφ, από τις 2 Αυγούστου 2022.

Παραπομπές

Εξωτερικοί σύνδεσμοι
 Επίσημη σελίδα της Βουλγαρικής Κυβέρνησης (στα  Βουλγαρικά)
Επικίνδυνη αποστολή: Μυστικό Έθνος

Η Επικίνδυνη: αποστολή - Μυστικό Έθνος είναι αμερικάνικη ταινία κατασκοπείας και δράσης του 2015 σε σκηνοθεσία Christopher McQuarrie και σενάριο Drew Pearce και Will Staples. Είναι η πέμπτη συνεχεια της σειράς ταινιών Mission: Impossible και προηγήθηκε το Mission: Impossible - Ghost protocol (2011). Πρωταγωνιστεί ο Τομ Κρουζ, ο οποίος επιστρέφει στο ρόλο του IMF Πράκτορα Ethan Hunt. Η παραγωγή είναι του Tom Cruise, JJ Abrams, και του David Ellison της Skydance Productions.

Τα γυρίσματα ξεκίνησαν στις 21 Αυγούστου το 2014, στη Βιέννη, Αυστρία, και ολοκληρώθηκαν στις 12 Μαρτίου 2015. Η ταινία προβλήθηκε στη Βόρεια Αμερική από την Paramount Pictures, στις 31 Ιουλίου 2015 έχοντας εμπορική επιτυχία. Στο άνοιγμα του Σαββατοκύριακου, έφτασε στα $ 55.500.000 στο box office των ΗΠΑ και έχει αποφέρει συνολικά πάνω από $ 265 εκατομμύρια σε εισπράξεις παγκοσμίως.

Πλοκή

Το υπηρεσία της IMF απειλείται από το "Συνδικάτο", μια σχεδόν μυθική οργάνωση δολοφόνων και αδίστακτων πρακτόρων που σκοτώνουν κατά παραγγελία. Αντιμέτωποι με την διάλυση του IMF, ο Ethan Hunt συγκροτεί την ομάδα του για την τελική και πιο δύσκολη αποστολή τους, να αποδείξει την ύπαρξη του "Συνδικάτου" και να καταστείλει την οργάνωση με κάθε μέσο.

Διανομή

 Τομ Κρουζ
 Τζέρεμυ Ρένερ
 Σάιμον Πεγκ
 Βιγκ Ρέιμς
 Ρεμπέκα Φεργκιουσον
 Άλεκ Μπάλντουιν

Soundtrack
Η μουσική επένδυση για το Mission: Impossible - Rogue Nation συντέθηκε από τον Joe Kraemer, ο οποίος στο παρελθόν συνεργάστηκε με τον σκηνοθέτη McQuarrie στις ταινίες The way of a Gun και Jack Reacher. Ο Kraemer είχε ανακοινωθεί ως ο συνθέτης για την ταινία, το Σεπτέμβριο του 2014. Το soundtrack κυκλοφόρησε από τη La-La Records στις 28 Ιουλίου του 2015.

Παραπομπές

Αμερικανικές ταινίες
Ταινίες παραγωγής Paramount Pictures
Ταινίες του 2015
Αμερικανικές θρίλερ ταινίες δράσης
Ταινίες σίκουελ
Αμερικανικές ταινίες δράσης
Ταινίες γυρισμένες στην Αυστρία
Αγγλόφωνες ταινίες
Ταινίες γυρισμένες στο Μονακό
Ταινίες γυρισμένες στο Μαρόκο
Αμερικανικές κατασκοπικές ταινίες
Γιορτινή φορεσιά Ζίτσας

Ως γιορτινή φορεσιά της Ζίτσας αναφέρεται η γυναικεία ενδυμασία που φοριόταν από τον γυναικείο πληθυσμό της Ζίτσας της Ηπείρου κατά τις επίσημες περιστάσεις.

Περιγραφή
Η οικονομική ανάπτυξη που γνώρισε η Ζίτσα κατά τον 19ο αιώνα είχε ως αποτέλεσμα τη σταδιακή μετάλλαξη της τοπικής γυναικείας ενδυμασίας από χωρική σε αστικού τύπου, χωρίς ωστόσο να χάσει τα χαρακτηριστικά της παλιότερης παραδοσιακής μορφής της. Την γιορτινή φορεσιά αποτελούσαν το λευκό βαμβακερό πουκάμισο, φτιαγμένο στον αργαλειό και κεντημένο με μετάξι, το επίσης μεταξένιο ζιπούνι, την ποδιά που ήταν ολοκέντητη από κόκκινη τσόχα, τη ζώνη η οποία ήταν βαμβακερή και τυλιγόταν γύρω από τη μέση, το σιγκούνι ( μακρύ πανοφώρι ) κατασκευασμένο από μάλλινο κεντημένο σαγιάκι ( είδος υφάσματος ) που συνήθως στολιζόταν με μαύρα και κόκκινα μεταξωτά κορδόνια.

Την φορεσιά ολοκλήρωναν το φέσι και διάφορα διακοσμητικά είδη όπως το γιορντάνι, το οποίο ήταν κόσμημα που φοριόταν στο λαιμό ή στο στήθος, το κλειδωτήρι της ζώνης, ένα επιστήθιο κόσμημα αποτελούμενο από αλυσίδες, πλάκες και φλουριά, τα σκουλαρίκια αλλά και τα κοσμήματα που τοποθετούνταν με καρφίτσες πάνω στο φέσι.

Παραπομπές

Βιβλιογραφία
Ελληνικές Φορεσιές, Συλλογή Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, β' έκδοση, Αθήνα 2005.
Το γυναικείο παραδοσιακό πουκάμισο της ηπειρωτικής Ελλάδας, Άννα Γουήλ - Μπαδιεριτάκη, Πανεπιστήμιο Ιωαννίνων, 1980

Ελληνικές φορεσιές
Δεββώρα

Η Δεββώρα ήταν Εβραία, γνωστή για τις προφητείες της. Όταν οι Εβραίοι, με αρχηγό τον στρατηγό Βαράκ, πολέμησαν εναντίον του στρατού των Χαναναίων, που είχαν αρχηγό το Σισάρα, η Δεββώρα έγραψε τον "Επινίκιο ύμνο της Δεββώρας", για να εξυμνήσει τη νίκη των συμπατριωτών της. Ο ύμνος είναι γραμμένος στην εβραϊκή γλώσσα, πιστεύεται ότι είναι έργο μέχρι και του 12ου αιώνα π.Χ. και θεωρείται το αρχαιότατο μνημείο λόγου των Εβραίων.

Προφήτες της Εβραϊκής Βίβλου
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Χρήστος Μπάτζιος

Ο Χρήστος Μπάτζιος (Christos Batzios) είναι Έλληνας ηθοποιός, σεναριογράφος και αθλητής.

Καριέρα

Ο Χρήστος Μπάτζιος γεννήθηκε στις 14  Μαΐου στην Καβάλα, Ελλάδα.

Έχει παίξει πολλούς ρόλους στο θέατρο και τoν κινηματογράφο, με Έλληνες και ξένους σκηνοθέτες, κερδίζοντας άμεση αναγνώριση κυρίως με τις πολύ επιτυχημένες κωμικές και stand up comedy ερμηνείες του.

Το πιο αξιοσημείωτο συγγραφικό έργο του είναι η παράσταση "Ντροπής Πράγματα", μια πολύ επιτυχημένη κωμωδία, γραμμένη από τον Χρήστο Μπάτζιο, σε σκηνοθεσία της Μαρίας Ανδρούτσου, η οποία υπήρξε μεταξύ των κορυφαίων και πιο εμπορικών κωμωδιών για 3 συνεχόμενες σεζόν στην Ελλάδα και την Κύπρο, κάνοντας πρεμιέρα το 2012.

Ο Χρήστος Μπάτζιος χορεύει Σύγχρονο, Latin και άλλους χορούς ενώ είναι μέλος ομάδας ακροβατικού χορού. Τραγουδάει σε μουσικοθεατρικές παραστάσεις και γράφει στίχους για τραγούδια αλλά και για τα έργα του. Έχει υπάρξει ραδιοφωνικός παραγωγός για τον 91,1 FM Venus, με την κωμική-σατυρική εκπομπή "Χαλαρά το πρωί".

Ως καλαθοσφαιριστής, έχει περάσει από σημαντικές ομάδες (Καβάλα, ΜΕΝΤ, Ηρακλής, Μαντουλίδης, Απόλλων κ.ά), ενώ ασχολείται και με πολεμικές τέχνες, έχοντας πολλές διακρίσεις σε ατομικό και συλλογικό επίπεδο. Έχει αποφοιτήσει από το ΤΕΦΑΑ του ΑΠΘ.

Επιλεγμένα Θεατρικά & Κινηματογραφικά Έργα

Παραγωγές και άλλες δραστηριότητες
Ο Χρήστος Μπάτζιος είναι επίσης ο ιδρυτής της εταιρείας παραγωγής Promis Productions και του ομίλου Promis Media.

Πηγές

Εξωτερικοί Σύνδεσμοι
Επίσημη ιστοσελίδα του ηθοποιού Χρήστου Μπάτζιου
3η Σεζόν Περιοδείας για τα Ντροπής Πράγματα
Συνέντευξη με το Χρήστο Μπάτζιο και τη Μαρία Ανδρούτσου
YouTube
Ο Χρήστος Μπάτζιος γιόρτασε τα γενέθλια της PROMiS Media και του Texnospito.gr με πλήθος επωνύμων
Ο Χρήστος Μπάτζιος στην ταινία ΕΞΟΔΟΣ 1826

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες καλαθοσφαιριστές
Έλληνες σεναριογράφοι
Μέτωπο Ταξικής Ανατροπής

Το  Μέτωπο Ταξικής Ανατροπής (ΜΕΤΑ) είναι ελληνική συνδικαλιστική παράταξη, η οποία συμμετέχει στη Γενική Συνομοσπονδία Εργατών Ελλάδας. Πολιτικά πρόσκειται στη Λαϊκή Ενότητα.

Η Ιδρυτική Συνδιάσκεψη του ΜΕΤΑ πραγματοποιήθηκε στις 15 και στις 16 Μαρτίου 2014 στο Σινέ Κεραμεικός της Αθήνας ως εξέλιξη της Αυτόνομης Παρέμβασης. Στην ιδρυτική συνδιάσκεψη εξελέγη το 71μελές γενικό συμβούλιο της παράταξης.

Όπως αναφέρεται στην ιστοσελίδα της παράταξης:

Παραπομπές

Εξωτερικοί σύνδεσμοι 
 Επίσημη ιστοσελίδα

Συνδικαλιστικές οργανώσεις στην Ελλάδα
Συνασπισμός Ριζοσπαστικής Αριστεράς
Λαϊκή Ενότητα (Ελλάδα)
Ιωάννης Γοβατσιδάκης

Ο Ιωάννης Γοβατσιδάκης (αναφέρεται και ως Γοβατζιδάκης, Βεδέροι Ρεθύμνου, 1874 - 19 Δεκεμβρίου 1934) ήταν Έλληνας έμπορος και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.

Βιογραφία 
Καταγόταν από οικογένεια αγωνιστών. Εργάστηκε στο εμπόριο. Ήταν ενεργός στους αγώνες για την ένωση της Κρήτης με την Ελλάδα και πήρε μέρος στην Επανάσταση του Θερίσου το 1905.

Εξελέγη για πρώτη φορά πληρεξούσιος Ρεθύμνης το 1912 επί Κρητικής Πολιτείας. Επανεξελέγη μετά τις εκλογές του 1923 στο Ρέθυμνο, στις 20 Φεβρουαρίου 1924.

Ως βουλευτής συνετέλεσε στην ανέγερση πολλών σχολείων. Με το κόμμα των Φιλελευθέρων εξελέγη το 1928 και επανεξελέγη το 1933. Πέθανε ενώ υπηρετούσε ως εν ενεργεία βουλευτής, το Δεκέμβριο του 1934. Σύμφωνα με το Μητρώο της Βουλής απεβίωσε το Φεβρουάριο του 1934.

Παραπομπές 

Βουλευτές Ρεθύμνου
Βουλευτές εκλεγμένοι με το κόμμα των Φιλελευθέρων
Bentley Continental Flying Spur

Η Bentley Continental Flying Spur ήταν ένα μεγάλων διαστάσεων υπερπολυτελές αυτοκίνητο της κατηγορίας F, που παρήχθη από τη βρετανική αυτοκινητοβιομηχανία Bentley, από το 2005 έως το 2013. Χρονολογικά, ήταν το δεύτερο μοντέλο που εταιρείας που εξελίχθηκε και λανσαρίστηκε μετά την εξαγορά της Bentley από τον Όμιλο Volkswagen το 1998, καθώς το πρώτο ήταν το 2-πορτο κουπέ Bentley Continental GT πρώτης γενιάς, του 2003 - 2011. Μάλιστα η Continental Flying Spur ήταν ουσιαστικά η 4-πορτη σεντάν εκδοχή του αρχικού Bentley Continental GT, έχοντας και μεγαλύτερο συνολικό μήκος και μακρύτερο μεταξόνιο, αποσκοπώντας έτσι στην καλύτερη άνεση των πίσω επιβατών.

Μέσα στο 2013, η Continental Flying Spur υπέστη μια έντονη ανανέωση, τόσο αισθητικά, όσο και στο τεχνολογικό της υπόβαθρο, και μετονομάστηκε σε Bentley Flying Spur, αφαιρώντας την ενδιάμεση ονομασία «Continental».

Continental Flying Spur
Αυτοκίνητα πολυτελείας
Βρετανικά αυτοκίνητα
Μπάγερν Μονάχου (καλαθοσφαίριση)

Η Μπάγερν Μονάχου Μπάσκετμπολ (γερμανικά: Bayern München Basketball) είναι επαγγελματική ομάδα καλαθοσφαίρισης, μέρος του αθλητικού συλλόγου Μπάγερν Μονάχου με έδρα το Μόναχο της Γερμανίας. Ο σύλλογος αγωνίζεται στις εθνικές και διεθνείς διοργανώσεις. Έδρα της ομάδας αποτελεί το Audi Dome, το οποίο έχει χωρητικότητα 6.700 θεατών. Η εταιρική επωνυμία της ομάδας είναι FC Bayern München Basketball GmbH.

Ιστορία 
Η Μπάγερν Μονάχου έχει μακρά παράδοση στην καλαθοσφαίριση. Εκτός από τις πιο επιτυχημένες χρονιές της στη δεκαετία του 1950 και του 1960 (γερμανικό πρωτάθλημα το 1954, το 1955 και Κύπελλο Γερμανίας το 1968), ο σύλλογος γνώρισε αξιοσημείωτη δημοτικότητα το 1956, όταν 40.000 οπαδοί της παρακολούθησαν τον αγώνα εναντίον της Λάντσια Μπότζεν, κορυφαία ομάδα καλαθοσφαίρισης εκείνη την εποχή, από την Ιταλία. Αργότερα, το 1966, ο σύλλογος υπήρξε ιδρυτικό μέλος της Γερμανικής Λίγκας.

Στα επόμενα χρόνια, ο σύλλογος αργά αλλά σταθερά πέρασε στην αφάνεια και το 1974 υποβιβάστηκε στη δεύτερη κατηγορία της Γερμανίας. Εν συνεχεία, για ένα μεγάλο χρονικό διάστημα, ο σύλλογος δεν επανήλθε ποτέ εντελώς, και είχε μόνο μερικές επιτυχημένες περιόδους (προβιβάστηκε στην πρώτη κατηγορία της Γερμανίας το 1987 και παρέμεινε εκεί μέχρι το 1989).

Το 2018 κέρδισε το τέταρτο πρωτάθλημα Γερμανίας, με το οποίο εξασφάλισε και την συμμετοχή της στην Ευρωλίγκα 2018-19. Το 2019 κατέκτησε το πέμπτο πρωτάθλημα Γερμανίας.

Τη σεζόν 2020-21, έγινε η πρώτη γερμανική ομάδα που παίρνει την πρόκριση για τα playoffs της Ευρωλίγκα, στη σύγχρονη ιστορία της διοργάνωσης. Στα play off αποκλείστηκε από την Αρμάνι Μιλάνο με 3-2. Στις 16 Μαΐου 2021 κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79.

Παίχτες

Αποσυρθέντες αριθμοί

Τρέχουσα σύνθεση

Διάγραμμα ομάδας

Τίτλοι 
Πρωτάθλημα Γερμανίας (5):
1954, 1955, 2014, 2018, 2019
Κύπελλο Γερμανίας (3):
1968, 2018, 2021
'''ΠροΑ (1):
2010–11

Παραπομπές

Εξωτερικοί σύνδεσμοι 
 

Καλαθοσφαιριση
Γερμανικοί σύλλογοι καλαθοσφαίρισης
Ιδρύσεις αθλητικών συλλόγων το 1946
Ιδρύσεις ομάδων καλαθοσφαίρισης το 1946
Αργύρης Αργυριάδης

Ο Αργύρης (Τζανής) Αργυριάδης ήταν Έλληνας διεθνής ποδοσφαιριστής, γεννημένος το 1912, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης.

Καριέρα ποδοσφαιριστή

Σε συλλογικό επίπεδο
Ο Αργυριάδης αγωνιζόταν ως αριστερό εξτρέμ και μεταγράφηκε στον Άρη από τον Αθηναϊκό, στις αρχές του 1929. Για πρώτη φορά αγωνίστηκε με την ομάδα των "κίτρινων" στον διεθνή φιλικό αγώνα τους με την Πεστερζέμπετ Χόζους από την Ουγγαρία, στις 6 Μαΐου 1929. Ακολούθησαν οι εμφανίσεις του σε τουρνουά με τις ομάδες του Ολυμπιακού και του Εθνικού, το Νοέμβριο του ίδιου έτους.

Λόγω μιας παρατυπίας στην μεταγραφή του από τον Αθηναϊκό, η ΕΠΟ τιμώρησε τον ποδοσφαιριστή με αποκλεισμό τεσσάρων μηνών από επίσημους αγώνες. Την σεζόν 1929-30, κατέκτησε το πρωτάθλημα Θεσσαλονίκης με τον Άρη, παίζοντας σε τέσσερις αγώνες και πετυχαίνοντας το πρώτο του επίσημο τέρμα στη νίκη με 2-11 κατά του Μακεδονικού, στις 2 Μαΐου 1930. Ο Αργυριάδης συμμετείχε και στους τέσσερις αγώνες της τελικής φάσης, καταλαμβάνοντας την δεύτερη θέση του πανελληνίου πρωταθλήματος.

Από την σεζόν 1930-31, έγινε βασικό στέλεχος της επιθετικής γραμμής του Άρη, δημιουργώντας πολλά γκολ τα οποία μετουσίωσαν οι Αγγελάκης και Κίτσος. Ένας από τους καλύτερους αγώνες του, πραγματοποιήθηκε στις 24 Μαΐου 1931, όταν για το πρωτάθλημα Ελλάδος πέτυχε δύο τέρματα στην εκτός έδρας ισοπαλία του Άρη με τον Παναθηναϊκό με 4-4.

Την επόμενη χρονιά, ο Αργυριάδης συμμετείχε σε όλους τους αγώνες της μακεδονικής ομάδας και ανακηρύχθηκε πρωταθλητής Θεσσαλονίκης, Ελλάδος, όπως και φιναλίστ του πρώτου κυπέλλου Ελλάδος. Αγωνίστηκε μέχρι την σεζόν 1934-35, συντελώντας περισσότερο στον δημιουργικό, παρά στον εκτελεστικό τομέα.

Στην Εθνική Ελλάδας
Ο Αργυριάδης αγωνίστηκε με τα χρώματα της Εθνικής Ελλάδος έξι φορές. Η πρώτη του συμμετοχή πραγματοποιήθηκε για το πρώτο βαλκανικό Κύπελλο του 1930, όπου στις 7 Δεκεμβρίου η ελληνική ομάδα νίκησε με 6-1 την αντίστοιχη βουλγαρική. Επανήλθε στην εθνική ομάδα έναν χρόνο αργότερα, παίζοντας εναντίον της Ρουμανίας, όπου ηττήθηκε με 2-4, στις 27 Μαρτίου 1932 όπου η Ελλάδα ηττήθηκε από την Βουλγαρία με 1-2 σε φιλικό αγώνα, στην συντριβή της ελληνικής ομάδας με 7-1 στο Βελιγράδι από την Εθνική Γιουγκοσλαβίας στις 26 Ιουνίου 1932 για το δεύτερο βαλκανικό κύπελλο, δύο ημέρες αργότερα στην ήττα από την Ρουμανία με 3-0 και έκλεισε την παρουσία του με την εθνική ομάδα στις 2 Ιουλίου 1932 στο Βελιγράδι, όπου η Βουλγαρία νίκησε την Ελλάδα με 3-0.

Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Αργυριάδης Αργύρης ή Τζανής | aris.re
 ΑΘΛΗΤΙΚΟΣ ΣΥΛΛΟΓΟΣ ΑΡΗΣ ΘΕΣΣΑΛΟΝΙΚΗΣ
 Το πρώτο παιχνίδι στην Ιστορία της Εθνικής Οµάδας

Έλληνες ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Άρη Θεσσαλονίκης
Επιθετικοί ποδοσφαιριστές
Μάγια Πλισέτσκαγια

Η Μάγια Πλισέτσκαγια (Ма́йя Миха́йловна Плисе́цкая, 20 Νοεμβρίου 1925 – 2 Μαΐου 2015) ήταν Ρωσίδα χορεύτρια, μια από τις μεγαλύτερες όλων των εποχών. Είχε τιμηθεί με τον τίτλο «Η Απόλυτη Πρίμα Μπαλαρίνα».

Γεννήθηκε στη Μόσχα στις 20 Νοεμβρίου 1925. Κόρη θυμάτων του καθεστώτος Στάλιν, η Μάγια Πλισέτσκαγια μεγάλωσε σε συγγενική οικογένεια. Μέλος των Μπολσόι από το 1943, αναδείχθηκε σε μία από τις καλύτερες χορεύτριες της γενιάς της. Παρέμεινε για 49 χρόνια στα Μπολσόι, ξεπερνώντας κατά πολύ τα ηλικιακά όρια στα οποία συνήθως αποσύρονται οι μπαλαρίνες. Το 2005, σε ηλικία 80 ετών, χόρεψε στο Κρεμλίνο το «Ave Maia» που της είχε αφιερώσει ο Μωρίς Μπεζάρ. 

Η Μάγια Πλισέτσκαγια χαρακτηρίστηκε για τη μοναδική ατομικιστική απεικόνιση της και στον σοβιετικό χορό και στο κλασικό στυλ. Συνέθεσε τα δύο αυτά χαρακτηριστικά, δημιουργώντας το δικό της χορευτικό χαρακτήρα. Απέδωσε στο κλασσικό μπαλέτο νεωτεριστικά χαρακτηριστικά. 

Πέθανε στη Γερμανία στις 2 Μαΐου 2015.

Παραπομπές

Εξωτερικοί σύνδεσμοι
 

Ρώσοι χορευτές
Μπαλέτο
Γιάννης Καλμαζίδης

Ο Γιάννης Καλμαζίδης (γεν. 16 Ιουνίου 1968, Βουδαπέστη) είναι Ελληνοσουηδός νυν προπονητής και πρώην αθλητής της πετοσφαίρισης. Αγωνίστηκε στη Σουηδία και ήταν από τους καλύτερους πασαδόρους που πέρασαν από τα ελληνικά γήπεδα. Η μεγαλύτερη στιγμή της αθλητικής του καριέρας, είναι η πρόκριση στους Ολυμπιακούς Αγώνες στο Σεούλ το 1988 και η 7η θέση που πήρε με την Εθνική Σουηδίας, όντας βασικός πασαδόρος.

Καριέρα 
Ο Γιάννης Καλμαζίδης γεννήθηκε στις 16 Ιουνίου 1968 στη Βουδαπέστη. Ξεκίνησε τα πρώτα του βήματα στο βόλεϊ ως αθλητής στη Σουηδία υπό τις οδηγίες του Άντερς Κρίστιανσον, με τον οποίο η τύχη τα έφερε να συνεργαστούν αργότερα όταν και ο πρώτος ξεκίνησε την προπονητική του καριέρα.

Έχει αγωνιστεί στους Ολυμπιακούς αγώνες της Σεούλ το 1988 και έχει κατακτήσει 6 τίτλους εκ των οποίων οι 5 ως αθλητής του Ηρακλή. Διατέλεσε αθλητής του Π.Α.Ο.Κ. από το 1994 έως και το 1999. Επίσης έχει αγωνιστεί  σε Ορεστιάδα, Έσπερο Βυζαντίου και Άρη.

Προπονητής ξεκίνησε την καριέρα του το 2007 στον Ηρακλή ως συνεργάτης του Σουηδού Άντερς Κρίστιανσον με τον οποίο κατέκτησαν το πρωτάθλημα και το Super Cup. Μετακόμισαν μαζί στον Ολυμπιακό όπου κατέκτησαν το νταμπλ της σεζόν 2008-09. Ο Καλμαζίδης ανέλαβε μόνος του τον Ολυμπιακό όταν ο Κρίστιανσον παραιτήθηκε τον Φεβρουάριο του 2010 οδηγώντας την ομάδα στην κατάκτηση του πρωταθλήματος. Το καλοκαίρι  έμεινε στον Ολυμπιακό ως δεύτερος πίσω από τον Ιταλό τεχνικό Φλάβιο Γκουλινέλι που παραιτήθηκε την πρωτοχρονιά του 2011, οδηγώντας και πάλι την ομάδα στην κατάκτηση του νταμπλ. Τη σεζόν 2011-2012 ήταν πρώτος προπονητής στον Ολυμπιακό από όπου και αποχώρησε με τη λήξη της αγωνιστικής περιόδου. Τον Οκτώβριο του 2012 ανέλαβε την Εθνική Γυναικών μέχρι και τον Ιούλιο του 2016. Στις 10 Δεκεμβρίου του 2013 ανέλαβε τον Παναθηναϊκό με μηδέν βαθμούς και με 8 νίκες σε 12 παιχνίδια στην κανονική περίοδο τον κράτησε στην μεγάλη κατηγορία. Ένα χρόνο αργότερα ήρθε η στιγμή όπου θα επιστρέψει στον Π.Α.Ο.Κ. ως προπονητής αυτή τη φορά και θα πανηγυρίσει το πρώτο νταμπλ στην ιστορία του συλλόγου.

Τίτλοι και Διακρίσεις

Ως αθλητής 
Πρωταθλητής (3 τίτλοι)
Sollentuna VK: 1988 
Ηρακλής: 2005, 2007

Κυπελλούχος (4 τίτλοι)
Ηρακλής: 2000, 2004, 2005, 2006

Σούπερ Καπ (2 τίτλοι)
Ηρακλής: 2004, 2005

Με την Εθνική Σουηδίας:
Ολυμπιακοί Αγώνες Σεούλ 1988: 7η θέση
Ευρωπαϊκό Πρωτάθλημα Ανδρών 1989: 2η θέση

Ως προπονητής 
Πρωταθλητής (6 τίτλοι)
Ηρακλής (Β' Προπονητής): 2008 
Ολυμπιακός (Β' Προπονητής): 2009 
Ολυμπιακός (Α' Προπονητής): 2010, 2011 
Π.Α.Ο.Κ. (Α' Προπονητής): 2015, 2016

Κυπελλούχος (3 τίτλοι)
Ολυμπιακός (Β' Προπονητής): 2009
Ολυμπιακός (Α' Προπονητής): 2011
Π.Α.Ο.Κ. (Α' Προπονητής): 2015

Σούπερ Καπ (2 τίτλοι)
Ηρακλής (Β' Προπονητής): 2008
Ολυμπιακός (Β' Προπονητής): 2010

Παραπομπές

Πηγές/Εξωτερικοί σύνδεσμοι 
 novasports.gr: Ανακοίνωσε τον Καλμαζίδη ο ΠΑΟΚ
 sentragoal.gr: Η ζωή του Καλμαζίδη κορυφαίο ''best seller''

Σουηδοί αθλητές
Σουηδοί πετοσφαιριστές
Πετοσφαιριστές Ηρακλή
Έλληνες αθλητές της πετοσφαίρισης
Πετοσφαιριστές ΠΑΟΚ
Πετοσφαιριστές Ορεστιάδας
Πετοσφαιριστές Άρη
Προπονητές πετοσφαίρισης ΠΑΟ
Φανή Νικολαΐδου

Η Φανή Νικολαΐδου (ή Φώφη Νικολαΐδου) (1903-άγνωστο) ήταν Ελληνίδα ηθοποιός.

Βιογραφία 
Ήταν αυτοδίδακτη ηθοποιός πρόζας σε κωμωδίες. Ξεκίνησε την καριέρα της το 1920. Εμφανίστηκε με πολλούς θιάσους όπως της Μαρίκας Κοτοπούλη και του Κώστα Μουσούρη. Είχε μακροχρόνια συνεργασία με το Βασίλη Αργυρόπουλο και τον θίασό του, με τον οποίο μάλιστα πρωταγωνίστησε στη μοναδική ταινία που αυτός εμφανίστηκε, "Το στραβόξυλο", που είχαν παίξει μαζί και στο θέατρο. Μεταπολεμικά συμμετείχε στο θίασο του Αδ. Λεμού και παράλληλα εμφανίστηκε σε κινηματογραφικές ταινίες.

Είναι άγνωστη η ημερομηνία του θανάτου της.

Φιλμογραφία

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Υπεραιωνόβιοι
Χουιγάλπα

Η Χουιγάλπα (ισπανικά: Juigalpa, ισπανική  προφορά ΔΦΑ: [xwiˈɣalpa]) είναι η πρωτεύουσα του διαμερίσματος Τσοντάλες. Βρίσκεται εντός του δήμου της Χουιγάλπα, περίπου 140 χλμ ανατολικά της Μανάγουα. 

Η Χουιγάλπα έχει πληθυσμό 71.320 κατοίκων (συμπεριλαμβανόμενες περιβάλλουσες περιοχές) και εκτείνεται για 1.037 χλμ², με μια πυκνότητα πληθυσμού 50/χλμ².

Το 1659, ο δήμαρχος Χερόνιμο Βιγιέγας ζήτησε έδαφος από έναν αντιπρόσωπο της ισπανικής κυβέρνησης, Σεμπαστιάν Άλβαρες, για την ίδρυση μιας πόλης. Αυτό το αίτημα παραχωρήθηκε στις 24 Απριλίου 1668.
Η κτηνοτροφική βιοµηχανία είναι η κύρια δραστηριότητα.

Η κεντρική πλατεία είναι ο κύριος χώρος της πόλης, περιβάλλεται από τον καθεδρικό ναό, δημόσια κτίρια, καταστήματα, εστιατόρια και μπαρ.

Εξωτερικοί σύνδεσμοι 
 Στατιστικά Στοιχεία της Χουιγάλπα   
 Ιστορία της Χουιγάλπα 
 Gacela por el Mundo: Juigalpa
 Lonely Planet: Juigalpa
  
Πόλεις της Νικαράγουας
Χρυσόστομος Κατσουλιέρης

Ο Χρυσόστομος Κατσουλιέρης (Χαλάνδρι Αθηνών, 1936 - Σέρρες, 3 Οκτωβρίου 2013) ήταν Έλληνας ιερέας και μοναχός καθώς και ηγούμενος της νέας αδελφότητας της Ιεράς Μονής Εσφιγμένου από το 2005.

Βιογραφικά στοιχεία

Πρώτα χρόνια
Γεννήθηκε στο Χαλάνδρι το έτος 1936. Σε ηλικία 25 ετών χειροτονήθηκε Διάκονος και ένα χρόνο αργότερα Ιερέας από τον Μικρασιάτη Μητροπολίτη Ελασσώνος Ιάκωβο Μακρυγιάννη.

Δίωξη από τη Δικτατορία
Το 1967, κατά τη στρατιωτική δικτατορία, ο γέροντάς του Μητροπολίτης Ελασσώνος Ιάκωβος Μακρυγιάννης διώχθηκε από τον μητροπολιτικό θρόνο της Ελασσόνος κατηγορούμενος από το δικτατορικό καθεστώς λόγω των δημοκρατικών του φρονημάτων και διότι ήταν πνευματικός της Σοφίας Μινέϊκου συζύγου του Γεωργίου Παπανδρέου και μητέρας του Ανδρέα καί σχετιζόταν γιά πολλά χρόνια με την οικογένεια. Διωχθέντος του Μητροπολίτου Ελλασσώνος Ιακώβου από την έδρα του, ο πατήρ Χρυσόστομος έλαβε απολυτήριο για το Άγιον Όρος. Δεν κατέστη όμως δυνατόν να μεταβεί, μιάς και το στρατιωτικό καθεστώς και η εκκλησιαστική του παραλλαγή ενήργησαν τα αντίθετα. Ο πρώην πλέον Ελασσόντος Ιάκωβος απελάθηκε διά παντός από το Άγιο Όρος και δεν του επετράπη ποτέ η είσοδος. Από τότε ο αρχιμανδρίτης Χρυσόστομος απέκτησε εκκλησιαστικό φάκελο με αποτέλεσμα να μην μπορεί να γίνει δεκτός σε καμία Μητρόπολη ή ενορία.

Έτσι αποφάσισε να φύγει για το εξωτερικό και, μέχρι να ετοιμαστούν τα χαρτιά του, υπηρέτησε για ένα εξάμηνο ως εφημέριος του χωρίου Ζεφυρία στην νήσο Μήλο. Επί δέκα έτη υπηρέτησε στην Αγγλία σε ορθόδοξο ναό.

Διακονία στο Άγιο Όρος
Με κανονικό απολυτήριο μετέβη στο Άγιον Όρος, όπου αφιερώθηκε στην άσκηση και στην ησυχία των μοναχικών καθηκόντων, αρχικά στο σιμωνοπετρίτικο κελλί του Ευαγγελισμού της Θεοτόκου στις Καρυές. 

Το έτος 2002 ο ίδιος με τη συνοδεία του εξελέγησαν να επανδρώσουν την κενή κανονικών μοναχών ιερά μονή Εσφιγμένου. Καθήκοντα ανέλαβε η συγκεκριμένη συνοδεία ως εσφιγμενιτική αδελφότητα το έτος 2005, με τον π. Χρυσόστομο Κατσουλιέρη να εκλέγεται κανονικά ως ο πρώτος ηγούμενος της εν λόγω μονής, μετά την επαναφορά αυτής στην κανονικότητα.

Κοίμηση
Τον Σεπτέμβριο του 2013 είχε μεταβεί στη Μονή Προφήτη Ηλία Σερρών προκειμένου να συμμετάσχει στους εορτασμούς για την Παναγία τη Μυρτιδιώτισσα. Όμως υπέστη σοβαρό κάταγμα και νοσηλευόμενος στο Νοσοκομείο Σερρών, απεβίωσε στις 3 Οκτωβρίου 2013. Ετάφη στο κονάκι της Μονής στις Καρυές Αγίου Όρους.

Παραπομπές

Πηγές 
Ιερά Μονή Εσφιγμένου - επίσημη ιστοσελίδα

Έλληνες μοναχοί
Μοναχισμός
Μονή Εσφιγμένου
Εσφιγμενίτες
Πεδινή Ιωαννίνων

Η Πεδινή είναι κωμόπολις που βρίσκεται στο Νομό Ιωαννίνων σε υψόμετρο 500 μέτρων. Διοικητικά, μετά την εφαρμογή του Προγράμματος Καλλικράτης, μαζί με τη Φτέρη και τη Χιονιάσα συναποτελούν τη Δημοτική Κοινότητα Πεδινής της Δημοτικής Ενότητας Μπιζανίου που υπάγεται στο Δήμο Ιωαννιτών και σύμφωνα με την απογραφή του 2011, έχει πληθυσμό 2.871 κατοίκους.

Γεωγραφία -Ιστορία 
Η Πεδινή είναι χτισμένη στους ανατολικούς πρόποδες των υψωμάτων Κουρί και Κασταλάτας. Βρίσκεται πολύ κοντά στην Εγνατία Οδό (Ε90), επάνω στην επαρχιακή οδό Ιωαννίνων - Δωδώνης (ΕΟ17) και δίπλα στο Πανεπιστήμιο και Νοσοκομείο Ιωαννίνων. Στην ίδια περιοχή βρίσκεται το παλιό μοναστήρι του Αγίου Γεωργίου της Δουρούτης. Απέχει 7,5 χλμ. Ν. - ΝΑ. από την πόλη των Ιωαννίνων. Η παλιά ονομασία της Πεδινής μέχρι το 1928 ήταν Ραψίστα ενώ πρωτοσυστάθηκε ως κοινότητα Ραψίστας το 1919 με το ΦΕΚ 184Α - 19/08/1919. Μέχρι το 2010, σύμφωνα με το σχέδιο Καποδίστριας, ανήκε στο Δήμο Μπιζανίου και είχε οριστεί ως έδρα του.

Παραπομπές

Εξωτερικοί σύνδεσμοι 
 Πολιτιστικός Σύλλογος Πεδινής
 Το Χωριό Πεδινή, Ραψίστα, Ιωαννίνων (Βιβλίο/Μονογραφία)

Χωριά του νομού Ιωαννίνων
Δήμος Ιωαννιτών
Πλατανιά Ιωαννίνων

Η Πλατανιά είναι χωριό που βρίσκεται στο Νομό Ιωαννίνων. Βρίσκεται 14,5 χιλιόμετρα νοτιοανατολικά της πόλης των Ιωαννίνων και σε μικρή απόσταση από τη λίμνη Παμβώτιδα. Διοικητικά υπάγεται στο Δήμο Ιωαννιτών μετά την εφαρμογή του Προγράμματος Καλλικράτης και σύμφωνα με την απογραφή 2011 έχει 391 κατοίκους, ενώ μέχρι το 2010 ανήκε στο Δήμο Παμβώτιδος. Η παλιά ονομασία του οικισμού, μέχρι το 1928, ήταν Γουλάς.

Παραπομπές

Πλατανια
Δήμος Ιωαννιτών
Άρης Τσαχουρίδης

Ο Άρης Τσαχουρίδης είναι Έλληνας παλαίμαχος διεθνής ποδοσφαιριστής (10 Δεκεμβρίου 1941) που αγωνιζόταν ως ακραίος επιθετικός.

Καριέρα

Σε συλλογικό επίπεδο 
Ξεκίνησε το ποδόσφαιρο στον ΠΑΟ Διοικητηρίου και ακολούθησε ο Μακεδονικός, στον οποίο αγωνίστηκε μέχρι το 1960, όταν το καλοκαίρι εκείνης της χρονιάς αποκτήθηκε από την ΑΕΚ. Με τη φανέλα της «Ένωσης» αγωνίστηκε συνολικά τέσσερα χρόνια, μέχρι και το τέλος της περιόδου 1963-64, κατακτώντας το πρωτάθλημα της περιόδου 1962-63 και το κύπελλο της επόμενης (1963-64). Το καλοκαίρι του 1964 αποχώρησε για την Προοδευτική, ως ένα από τα "έμψυχα ανταλλάγματα" για την απόκτηση του Φώτη Μπαλόπουλου. 

Με τη φανέλα της Προοδευτικής αγωνίστηκε για 4 χρόνια στην Α΄ Εθνική, μέχρι και το 1968. Ακολούθως αγωνίστηκε δυο χρονιές στον Α.Ο. Κορωπίου και το καλοκαίρι του 1970 αποδεσμεύτηκε, έχοντας προλάβει να αγωνιστεί στο πρωτάθλημα Β΄ Εθνικής της περιόδου 1969-70. Συνέχισε στον Λεωνίδα Σπάρτης, όπου και τερμάτισε την ποδοσφαιρική του σταδιοδρομία.

Στις εθνικές ομάδες 
Με τη φανέλα της εθνικής Ανδρών αγωνίστηκε μία και μοναδική φορά στις 22/5/1963 στην εκτός έδρας φιλική αναμέτρηση με την Πολωνία στη Βαρσοβία, όπου υπό τις οδηγίες του Τρύφωνα Τζανετή ξεκίνησε στη βασική ενδεκάδα. Υπήρξε μέλος της εθνικής Ενόπλων το διάστημα μεταξύ 1962-1963, με την οποία έφτασε στην κατάκτηση του 18ου Παγκόσμιου Κυπέλλου Ενόπλων.

Τίτλοι 
Με την ΑΕΚ:
 1 πρωτάθλημα: 1962-63
 1 κύπελλο: 1963-64

Μετά το ποδόσφαιρο 
Αποτελεί ένα από τα ιδρυτικά μέλη του Συλλόγου Παλαιμάχων της ΑΕΚ, ενώ τη δεκαετία του '80 εργάστηκε ως σκάουτερ του συλλόγου.

Παραπομπές

Πηγές 
Άρης Τσαχουρίδης, AEKPEDIA
 εφ. ΑΘΛΗΤΙΚΗ ΗΧΩ

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Α.Π.Σ. Μακεδονικού Νεάπολης
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Προοδευτικής
Ποδοσφαιριστές Α.Γ.Σ. Καστοριάς
Ποδοσφαιριστές Εθνικής Ελλάδος
Θρασύβουλος Σταύρου

Ο Θρασύβουλος Σταύρου (1886 - 25 Δεκεμβρίου 1979) ήταν Έλληνας φιλόλογος, ποιητής και μεταφραστής. 

Γεννήθηκε στην Πέτρα Λέσβου και φοίτησε στην Ευαγγελική Σχολή της Σμύρνης και μετά στο Πανεπιστήμιο Αθηνών. Όταν το 1911 πήρε πτυχίο φιλολογίας, συνέχισε για δύο χρόνια τις σπουδές του στο Μόναχο. Εργάστηκε ως καθηγητής στη Σμύρνη, γυμνασιάρχης, εκπαιδευτικός σύμβουλος και διευθυντής Μέσης Εκπαίδευσης του Υπουργείου Παιδείας (1944-45).

Στη Σμύρνη εξέδωσε την ποιητική συλλογή Δρόμοι και μονοπάτια (1921). Είχε το ψευδώνυμο Μελικέρτης. Έπειτα μετέφρασε ξένη λογοτεχνία, όπως Γιόχαν Βόλφγκανγκ φον Γκαίτε (Ελένη του δεύτερου Φάουστ, 1925), Φρίντριχ Σίλερ (Μαρία Στιούαρτ, 1932), Μολιέρο (Με το ζόρι παντρειά - Ταρτούφος - Οι κατεργαριές του Σκαρπίνου, 1950), Βίκτωρ Ουγκώ (Ρουί Μπλας, 1951) και Αλφρέ ντε Μυσσέ (Μια πόρτα πρέπει να είναι ανοιχτή ή κλειστή, 1948 και Δεν πρέπει να ορκίζεσαι για τίποτα, 1950). Συνέχισε με μεταφράσεις αρχαίων συγγραφέων, όπως Αίσωπο (1950), Μένανδρο (1954), Αριστοφάνη (1967), Ευριπίδη (1972) και Πίνδαρο (μεταθανάτια έκδοση το 1979). 

Έγγραψε τη Νεοελληνική μετρική (1930) και υπήρξε ένας από τους συγγραφείς τηου σχολικού εγχειριδίου Νεοελληνική Γραμματική (1941). Μαζί με τους Μανόλη Τριανταφυλλίδη, Μιχάλη Οικονόμου έγραψε το Η γλώσσα μου (1955) και δημοσίευσε το Ο μεταφραστής και αγωνιστής του δημοτικισμού (περιοδικό Νέα Εστία 1963, τεύχος 73).

Βραβεύθηκε από την Ακαδημία Αθηνών για την ποιότητα του μεταφραστικού του έργου το 1972. Πέθανε στην Αθήνα τα Χριστούγεννα του 1979. Είναι αδελφός του Δημητρίου Σταύρου, επίσης μεταφραστή, του οποίου η σύζυγος Τατιάνα είναι συγγραφέας.

Παραπομπές 

Έλληνες φιλόλογοι
Νεοέλληνες ποιητές
Έλληνες μεταφραστές
Νεοέλληνες λογοτέχνες
Αισχύλος ο Αλεξανδρεύς

Ο Αισχύλος ο Αλεξανδρεύς ήταν ένας αρχαίος έλληνας επικός ποιητής ο οποίος θεωρείται πως έζησε πριν το τέλος του 2ου αιώνα μ.Χ. στην Αλεξάνδρεια, και τον οποίο ο γραμματικός Αθήναιος, ο οποίος ήταν σύγχρονος του, αποκαλεί ως ένα καλό γνώστη των πραγμάτων (ἀνὴρ εὐπαίδευτος). Ένα από τα ποιήματα του είχε τον τίτλο Αμφιτρύων, και άλλο ένα Μεσσηνιακά. Τμήμα από τα Μεσσηνιακά διατηρείται στον Αθήναιο. 

Σύμφωνα με τον σοφιστή Ζηνόβιο ο οποίος επίσης έζησε κατά την ίδια εποχή, ο Αισχύλος είχε γράψει επίσης μια πραγματεία σχετικά με τις παροιμίες (Περί Παροιμιών).

Παραπομπές

Αρχαίοι Έλληνες ποιητές
Αρχαίοι Έλληνες επικοί ποιητές
Μελενικίτσι Σερρών

Το Μελενικίτσι είναι πεδινός οικισμός του νομού Σερρών και υπάγεται διοικητικά στην δημοτική ενότητα Σκοτούσσης του δήμου Ηρακλείας. Έχει πληθυσμό 621 κατοίκους και βρίσκεται 14 χλμ. βορειοδυτικά της πόλης των Σερρών.

Κοινότητα

Ιστορία

Αρχαιότητα
Τέσσερα περίπου χιλιόμετρα βορειοανατολικά από το Μελενικίτσι, στη θέση « Λεγγίνιτσκο», έχει αποκαλυφθεί η νεκρόπολη ενός ρωμαϊκού οικισμού, απ’ όπου προέρχονται και τρεις επιτύμβιες επιγραφές των αυτοκρατορικών χρόνων ( 1ου μ.Χ. αιώνα). Από την ύπαρξη θρακικού πληθυσμού, που υποδηλώνουν τα θρακικά ονόματα στις επιγραφές, εικάζεται ότι ο οικισμός υπήρχε και πριν από τη ρωμαϊκή κατάκτηση. Όσον αφορά την αρχαία τοπογραφία, ο οικισμός βρισκόταν κοντά στα σύνορα της Οδομαντικής και Σιντικής και πάνω στο ρωμαϊκό δρόμο Φιλίππων – Ηράκλειας Σιντικής, ο οποίος διερχόταν μέσα από την πόλη της Σίρρας (σημ. Σέρρες).

Διοικητικά 

ΔΙΟΙΚΗΤΙΚΕΣ ΜΕΤΑΒΟΛΕΣ ΚΟΙΝΟΤΗΤΑΣ ΜΕΛΕΝΙΚΙΤΣΙΟΥ

Κ. Μελεγκιτσίου (Σερρών)

ΦΕΚ 2Α - 04/01/1920

Σύσταση της κοινότητας με έδρα τον οικισμό Μελεγκίτσι

Ο οικισμός Χριστός προσαρτάται στην κοινότητα Μελεγκιτσίου

Ο οικισμός Βίσιανη προσαρτάται στην κοινότητα Μελεγκιτσίου

ΦΕΚ 158Α - 18/07/1920

Ο οικισμός Τσεσμελή προσαρτάται στην κοινότητα Μελεγκιτσίου

ΦΕΚ 413Α - 22/11/1926

Ο οικισμός Μελεγκίτσι της κοινότητας μετονομάζεται σε Μελενικίτσι

Ο οικισμός Τσεσμελή της κοινότητας μετονομάζεται σε Νεράιδα

Η κοινότητα μετονομάζεται σε κοινότητα Μελενικιτσίου

Κ. Μελενικιτσίου (Σερρών)

ΦΕΚ 413Α - 22/11/1926

Η κοινότητα προήλθε από τη μετονομασία της κοινότητας Μελεγκιτσίου

16/10/1940

Ο οικισμός Βίσιανη της κοινότητας καταργείται.

Ο οικισμός Χριστός της κοινότητας καταργείται.

Αναγνώριση του οικισμού Κάτω Χριστός και προσάρτησή του στην κοινότητα Μελενικιτσίου

Αναγνώριση του οικισμού Άνω Χριστός και προσάρτησή του στην κοινότητα Μελενικιτσίου

07/04/1951

Ο οικισμός Νεράιδα της κοινότητας καταργείται.

ΦΕΚ 7Α - 07/01/1956

Ο οικισμός Κάτω Χριστός αποσπάται από την κοινότητα και ορίζεται έδρα της κοινότητας Χριστού

Ο οικισμός Άνω Χριστός αποσπάται από την κοινότητα και προσαρτάται στην κοινότητα Χριστού

ΦΕΚ 244Α - 04/12/1997

Ο οικισμός Μελενικίτσι αποσπάται από την κοινότητα και προσαρτάται στον Δήμο Σκοτούσσας

Η κοινότητα καταργείται

Προσωπικότητες 
 Γεννήθηκαν στο Μελενικίτσι
 Παπασυναδινός, Έλληνας ιερέας και συγγραφέας
 Κώστας Τρέντσιος, Έλληνας πολιτικός και φαρμακοποιός

Παραπομπές 

Χωριά του νομού Σερρών
Δήμος Ηρακλείας
Κρίστο Τελκίνσκι

Ο Κρίστο Τελκίνσκι (βουλγαρικά: Христо Телкийски), (γενν. Φιλιππούπολη, 7 Ιουλίου 1979) είναι Βούλγαρος παλαίμαχος ποδοσφαιριστής, ο οποίος αγωνιζόταν ως μέσος και νυν προπονητής.

Ποδοσφαιρική σταδιοδρομία 
Ξεκίνησε την επαγγελματική ποδοσφαιρική του σταδιοδρομία το 1997 στη Λοκομοτίβ Πλόβντιβ. Ντεμπούτο στην A PFG έκανε στις 9 Νοεμβρίου του 1997, στην εντός έδρας ήττα με 0-5 από τη Λέφσκι Σόφιας. Με την Λοκομοτίβ αγωνίστηκε μέχρι το 2002 και συνολικά έκανε 61 εμφανίσεις. Το 2002 ήρθε στην Ελλάδα, για τον ΠΑΣ Γιάννενα, με τον οποίο αγωνίστηκε για ένα χρόνο στην Α' Εθνική, την περίοδο 2002-2003. Την επόμενη χρονιά μεταπήδησε στον Ακράτητο και στην συνέχεια το 2004 στην Καλλιθέα, στην οποία αγωνίστηκε μέχρι τον Ιανουάριο του 2006, όποτε και αποχώρησε. Ακολούθως μεταπήδησε στην Παναχαϊκή, με τη φανέλα της οποίας αγωνίστηκε προσωρινά μέχρι το τέλος της σεζόν. Το καλοκαίρι του ίδιου έτους μετακόμισε στον Πειραιά για την Προοδευτική, και την επόμενη χρονιά μετακόμισε στην Κύπρο για την Αθλητική Ένωση Πάφου. Το καλοκαίρι του 2008 επέστρεψε στην Ελλάδα για τον Φωστήρα, με τον οποίο αγωνίστηκε ένα χρόνο. Το καλοκαίρι του 2009 αποκτήθηκε από τον Α.Ο. Τρικάλων, με τη φανέλα του οποίου αγωνίστηκε 2 χρόνια. Το καλοκαίρι του 2011 αποκτήθηκε από τον Ηρακλή Ψαχνών, στον οποίο αγωνίστηκε προσωρινά μέχρι τον Δεκέμβριο του ίδιου έτους, όποτε και έλυσε τη συνεργασία του. Ακολούθως, τον Ιανουάριο του 2012 επέστρεψε στην πατρίδα του για την Μπότεφ Πλόβντιφ και το καλοκαίρι του ίδιου έτους αναχώρησε για την ΦΚ Ρακόφσκι, όπου και τερμάτισε την καριέρα του.

Προπονητική σταδιοδρομία  
Με το τέλος της ποδοσφαιρικής του καριέρας ασχολήθηκε με την προπονητική. Εργάστηκε επί 5 συναπτά έτη ως προπονητής στις ακαδημίες της Μπότεφ Πλόβντιφ και το 2017 επέστρεψε στην Ελλάδα, αυτή τη φορά ως προπονητής, αναλαμβάνοντας την τεχνική ηγεσία της Αθλητικής Ένωσης Διδυμοτείχου, ομάδα Γ' Εθνικής.

Παραπομπές

Εξωτερικοί σύνδεσμοι 
Προφίλ Κρίστο Τελκίνσκι στο transfermarkt.com

Βούλγαροι ποδοσφαιριστές
Μέσοι ποδοσφαιριστές
Ποδοσφαιριστές Λοκομοτίβ Πλόβντιβ
Ποδοσφαιριστές Π.Α.Σ. Γιάννινα
Ποδοσφαιριστές Ακράτητου Άνω Λιοσίων
Ποδοσφαιριστές Γ.Σ. Καλλιθέας
Ποδοσφαιριστές Παναχαϊκής
 Ποδοσφαιριστές Προοδευτικής
Ποδοσφαιριστές Φωστήρα
Ποδοσφαιριστές Α.Ο. Τρικάλων
Ποδοσφαιριστές Ηρακλή Ψαχνών
Κατηγορία:Ποδοσφαιριστές Λοκομοτίβ Πλόβντιβ
Ποδοσφαιριστές Πάρβα Λίγκα (Βουλγαρία)
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Ξένοι ποδοσφαιριστές στην Ελλάδα
Ευκλείδας Αγιαδών

Ο Ευκλείδας ήταν Βασιλιάς της Αρχαίας Σπάρτης από την Δυναστεία των Αγιαδών στην θέση του βασιλιά από την Δυναστεία Ευρυποντιδών (227 π.Χ. - 222 π.Χ.). Ο Ευκλείδας ήταν μικρότερος γιος του βασιλέως της Σπάρτης Λεωνίδα Β΄. Ο μεγαλύτερος αδελφός του Κλεομένης Γ΄ της Σπάρτης δολοφόνησε τον βασιλιά των Ευρυποντιδών Αρχίδαμο Ε΄, μικρότερο αδελφό του Άγις Δ΄ και τοποθέτησε στην θέση του τον ίδιο τον Ευκλείδα. Ο Παυσανίας γράφει ότι ο Κλεομένης Γ΄ δηλητηρίασε τον Ευδαμίδα Γ΄ γιο του Άγις Δ΄ και τον αντικατέστησε με τον αδελφό του. Ο Ευκλείδας έπεσε στην Μάχη της Σελλασίας πολεμώντας με τον βασιλιά της Μακεδονίας Αντίγονο Γ΄ Δώσων και την Αχαϊκή Συμπολιτεία (222 π.Χ.).

Παραπομπές

Πηγές

Εγκυκλοπαίδεια Πάπυρος.
Charles Peter Mason (1870). "Eucleidas". In Smith, William (ed.). Dictionary of Greek and Roman Biography and Mythology

Βασιλείς της αρχαίας Σπάρτης
Volkswagen Tiguan

Το Volkswagen Tiguan είναι ένα μικρομεσαίο SUV αυτοκίνητο, που κατασκευάζεται από τη γερμανική αυτοκινητοβιομηχανία Volkswagen, από τον Αύγουστο του 2007. Παράγεται κυρίως στο κεντρικό εργοστάσιο της εταιρείας στο Βόλφσμπουργκ της Γερμανίας, αλλά και σε άλλα κράτη άλλων ηπείρων. Η δεύτερη γενιά του μοντέλου, παρουσιάστηκε στις αρχές του 2016.

Πρώτη γενιά 

Η πρώτη γενιά του Tiguan παρουσιάστηκε για πρώτη φορά ως σχεδιαστική σπουδή στα τέλη του 2006, με σκοπό την προσφορά από την εταιρεία και ενός μικρότερου SUV, που θα ήταν πιο συμπαγές και εμπορικώς προσιτό στο ευρύ κοινό από το μεγαλύτερο και πολυτελέστερο Volkswagen Touareg. Η ανάγκη αυτή είχε γίνει πλέον επιτακτική, λόγω της ολοένα και αυξανόμενης απήχησης των SUV και των crossover SUV στο αγοραστικό κοινό.

Τελικώς, μπήκε στην παραγωγή τον Αύγουστο του 2007 και παρουσιάστηκε διεθνώς στα τέλη του έτους, δηλαδή στα 5 χρόνια μετά την εισαγωγή του Touareg πρώτης γενιάς. Τον Ιούλιο του 2011, το Tiguan υπέστη μια ελαφριά ανανέωση, τόσο στην εξωτερική εμφάνιση, όσο και στους κινητήρες, και διατηρήθηκε στην ευρωπαϊκή παραγωγή έως τον Ιανουάριο του 2016, αν και συνέχισε να κατασκευάζεται μέχρι το έτος 2020 στην Κίνα.

Δεύτερη γενιά 

Η δεύτερη γενιά του Tiguan αποκαλύφθηκε επίσημα στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2015 και μπήκε στη μαζική παραγωγή τον Ιανουάριο του 2016, δηλαδή τον ίδιο μήνα που διακόπηκε η παραγωγή της προηγούμενης γενιάς.

Βασίζεται στην πλατφόρμα Volkswagen Group MQB platform και (αντίθετα με την πρώτη γενιά) παράγεται σε εκδοχές με κοντό μεταξόνιο (Short Wheel Base / SWB), ως 5-θέσιο, και με μακρύ μεταξόνιο (Long Wheelbase / LWB), ως 7-θέσιο. Ειδικότερα η εκδοχή με το μακρύτερο μεταξόνιο μπήκε στην παραγωγή τον Σεπτέμβριο του 2017 και μάλιστα σε κάποιες χώρες, μεταξύ των οποίων και στην Ελλάδα, διατίθεται με την ονομασία Volkswagen Tiguan Allspace.

Αναφορές

Εξωτερικοί σύνδεσμοι 

 Η επίσημη Ελληνική ιστοσελίδα του Volkswagen Tiguan 
 Η επίσημη Ελληνική ιστοσελίδα του Volkswagen Tiguan Allspace 
 Η επίσημη Ελληνική ιστοσελίδα όλων των SUV της Volkswagen 

tiguan
Αυτοκίνητα SUV
Γερμανικά αυτοκίνητα
Screamin' Jay Hawkins

Ο Screamin' Jay Hawkins (Jalacy "Screamin' Jay" Hawkins, 18 Ιουλίου 1929 - 12 Φεβρουαρίου 2000) ήταν Αμερικανός τραγουδιστής της Rhythm and blues, μουσικός παραγωγός, πυγμάχος και ηθοποιός. Γνωστός για τη δυναμική της φωνής του και τη θεατρικότητα των παραστάσεων του, γνώρισε επιτυχία με το κομμάτι "I Put a Spell on You" το 1956, το οποίο έχει καταταχθεί στο # 320 στη λίστα με τα "500 καλύτερα τραγούδια όλων των εποχών" του περιοδικού Rolling Stone και έχει διασκευαστεί από εκατοντάδες καλλιτέχνες.

Βιογραφία
Ο Χόκινς γεννήθηκε το 1929 στο Κλίβελαντ. Σαν βρέφος βρέθηκε σε ορφανοτροφείο και υιοθετήθηκε σε ηλικία 18 μηνών. Μελέτησε κλασικό πιάνο και έμαθε να διαβάζει στην ηλικία των έξι ετών, ενώ έμαθε να παίζει κιθάρα μετά την εφηβεία του, με το όνειρο του να είναι να τραγουδήσει όπερα. Όταν δεν τα κατάφερε, ξεκίνησε την καριέρα του ως πιανίστας της μπλουζ μουσικής.

Κατά τα εφηβικά του χρόνια ξεκίνησε την καριέρα του ως πυγμάχος, κερδίζοντας τα χρυσά γάντια του 1943. Την επόμενη χρονιά, σταμάτησε τη φοίτηση του στο σχολείο για να πολεμήσει στον δεύτερο Παγκόσμιο Πόλεμο. Κατά τη θητεία του, χρησιμοποιούσε το ταλέντο του στη μουσική για να διασκεδάζει τους στρατιώτες.

Το 1949, κατέκτησε τον τίτλο του πρωταθλητή πυγμάχου μεσαίων βαρών στην πολιτεία της Αλάσκα και σταμάτησε την αθλητική του καριέρα για να ενταχθεί στο συγκρότημα του Tiny Grimes. Στη συνέχεια, συνεργάστηκε με τον Fats Domino, πριν αποφασίσει να συνεχίσει ως σόλο καλλιτέχνης.

Η μεγάλη επιτυχία ήλθε με το σινγκλ "I Put a Spell on You", του οποίου η αρχική έκδοση μέσω της Okeh Records δεν είχε γνωρίσει επιτυχία. Όταν το κομμάτι επανηχογραφήθηκε από την "Columbia", ο Χόκινς ήταν μεθυσμένος με αποτέλεσμα μία μπλουζ, χιουμοριστική εκτέλεση, με αστεία ουρλιαχτά και άλλα εφέ. Η συγκεκριμένη εκτέλεση του έδωσε την πρώτη του επιτυχία το 1956 και τον ώθησε να ενισχύσει την εικόνα των ζωντανών του εμφανίσεων με μακάβρια σκηνικά, αφού ανέβαινε στη σκηνή μέσα σε φέρετρο, κρατώντας ένα σκήπτρο με ένα κρανίο. Υπήρξαν περιπτώσεις όπου είχε περασμένο ένα κόκκαλο στη μύτη του και κουβαλούσε δόρυ και ασπίδα.

Ακολούθησαν τα σινγκλ "Hong Kong" και "Alligator Wine", χωρίς ιδιαίτερη επιτυχία. Κατά τη δεκαετία του '60, σταμάτησε την ενασχόληση του με τη μουσική και μετακόμισε στη Χαβάη. Επέστρεψε στις περιοδείες στα τέλη εκείνης της δεκαετίας, συνεχίζοντας μέχρι τον θάνατο του το 2000. Η τελευταία του στούντιο ηχογράφηση κυκλοφόρησε το 1998 με τίτλο "At Last". Την ίδια χρονιά, κέρδισε το βραβείο πρωτοπορίας από το Rhythm and Blues Foundation.

Παράλληλα με τη μουσική του καριέρα, συμμετείχε στις ταινίες "Mystery Train" και "Perdita Durango" του σκηνοθέτη Τζιμ Τζάρμους και στα τέλη της δεκαετίας του '90 μετακόμισε στη Γαλλία. Ο Χόκινς πέθανε μετά από μία επέμβαση για ανεύρυσμα στις 12 Φεβρουαρίου 2000 στο Νεϊγί-συρ-Σεν, κοντά στο Παρίσι. Είχε παντρευτεί έξι φορές και υπολογιζόταν ότι ήταν πατέρας 57 παιδιών.

Δισκογραφία

Παραπομπές

Πηγές

 Screamin' Jay Hawkins - Biography
 Screamin' Jay Hawkins | Biography | AllMusic
 Screamin' Jay Hawkins Discography at Discogs

Μπλουζ μουσικοί
Αμερικανοί πιανίστες
Αμερικανοί μουσικοί
Μουσική στο Κλίβελαντ
Τούμπα Σερρών

Η Τούμπα είναι πεδινός οικισμός της Περιφερειακής Ενότητας Σερρών σε υψόμετρο 40 μέτρα, ο οποίος βρίσκεται βόρεια του ποταμού Στρυμόνα στον κάμπο των Σερρών. Απέχει 20 χλμ. ΝΑ της πόλης των Σερρών και 8 χλμ. Ν. του Εμμανουήλ Παππά. Το 1920 αναφέρεται στο ΦΕΚ 2Α - 04/01/1920 να προσαρτάται στην τότε κοινότητα Πόρνας (Γαζώρου). Σύμφωνα με το σχέδιο Καλλικράτης αποτελεί την Τοπική Κοινότητα Τούμπας που υπάγεται στη Δημοτική Ενότητα Eμμανουήλ Παππά του Δήμου Eμμανουήλ Παππά και σύμφωνα με την απογραφή του 2011 έχει πληθυσμό 576 κατοίκους

Κοινότητα

Ιστορία

Αρχαιότητα
Πλάι στο σημερινό χωριό Τούμπα και συγκεκριμένα στο ύψωμα «Φακίστρα», έχει εντοπιστεί η θέση αρχαίου οικισμού, ο οποίος  παρουσιάζει συνεχή ζωή από τα προϊστορικά ως τα βυζαντινά χρόνια. Στο ύψωμα έχουν βρεθεί, εκτός από διάφορα νεολιθικά αντικείμενα, τμήμα αρχαίου αετώματος με μυθολογικές παραστάσεις (πιθανώς από αρχαίο ναό), όστρακα «εισαγόμενων» αρχαίων αγγείων, νομίσματα και δυο ενεπίγραφες στήλες αυτοκρατορικών χρόνων (των μέσων του 2ου αιώνα). Από τη μνεία του εθνικού «Γαζωρία» σε μια από τις επιγραφές εξάγεται το συμπέρασμα ότι ο οικισμός, στην ελληνιστική τουλάχιστον εποχή, ανήκε στην επικράτεια («χώρα») της Γαζώρου, από την οποία εξαρτιόταν διοικητικά. Σε πρωιμότερη εποχή θα πρέπει να  υπαγόταν στην πόλη της Σίριος (σημ. Σέρρες), πρωτεύουσα της αρχαίας Οδομαντικής.

Βυζαντινοί και νεότεροι χρόνοι

Παραπομπές

Χωριά του νομού Σερρών
Δήμος Εμμανουήλ Παππά
Κλεόμβροτος Β΄

Ο Κλεόμβροτος Β΄ ήταν βασιλιάς της Σπάρτης (242 - 241 π.Χ.), 29ος από το γένος των Αγιαδών.

Από το 254 π.Χ. βασίλευε στη Σπάρτη ο Λεωνίδας Β΄, του οποίου την κόρη Χιλωνίδα νυμφεύτηκε ο Κλεόμβροτος. Ο Κλεόμβροτος είχε συμμεριστεί τις μεταρρυθμιστικές προσπάθειες του Άγιδος Δ΄ των Ευρυποντιδών και προβάλλοντας αξιώσεις στη βασιλεία, ως 4ος απόγονος του Κλεομένους Β΄ των Αγιαδών, εκτόπισε τον πενθερό του Λεωνίδα Β΄ το 242 π.Χ. Ένα έτος μετά όμως, όταν υπερίσχυσαν οι εχθροί του Άγιδος Δ΄ και τον σκότωσαν, ο Κλεόμβροτος Β΄ κατέφυγε ως ικέτης στο ναό του Ποσειδώνος για να γλυτώσει. Ο πεθερός του επέστρεψε στη βασιλεία και με την άδειά του ο Κλεόμβροτος Β΄ εγκατέλειψε τη Λακωνία με τους γιους του Αγησίπολη και Κλεομένη.

Έτσι η βασιλεία του ήταν μια παρένθεση ενός έτους που διέκοψε τη 18ετή βασιλεία του Λεωνίδα Β΄.

Πηγές
Παυσανίας 3, 6, 7-8
Πλούταρχος Άγις Δ΄ 11, 16-18
Πολύβιος 4.35, 11-12
Εγκυκλοπαίδεια Πάπυρος

Βασιλείς της αρχαίας Σπάρτης
Untethered Moon

Το "Untethered Moon" είναι το όγδοο άλμπουμ των Built to Spill. Το άλμπουμ κυκλοφόρησε σε βινύλιο στις 18 Απριλίου του 2015, την Ημέρα των Δισκοπωλείων, και σε CD και ψηφιακή μορφή στις 21 Απριλίου του 2015. Ήταν το πρώτο άλμπουμ της μπάντας μέσα σε 6 χρόνια, με το τελευταίο άλμπουμ της μπάντας "There Is No Enemy" να κυκλοφορεί το 2009. Είναι η μεγαλύτερη διαφορά μεταξύ στούντιο άλμπουμ για την μπάντα. Είναι το πρώτο άλμπουμ της μπάντας με τους Steve Gere (ντραμς) και Jason Albertini (μπάσο), οι οποίοι αντικατέστησαν τον Scott Plouf και Brett Nelson αντίστοιχα. Το άλμπουμ ανακοινώθηκε στις 5 Φεβρουαρίου του 2015 μαζί με την περιοδεία που άρχισε το Μάρτη για την προώθηση του άλμπουμ. Το κομμάτι "Living Zoo" κυκλοφόρησε μέσω του SoundCloud στις 24 Φεβρουαρίου του 2015. και το επίσημο βίντεο κλιπ του έκανε πρεμιέρα στο Noisey στις 25 Μαρτίου του 2015.

Κομμάτια 
Όλη η μουσική συντέθηκε από τους Built to Spill και όλοι οι στίχοι γράφτηκαν από τους Built to Spill και την σύζυγό του Doug Martsch, Karena Youtz

Συντελεστές 
 Doug Martsch - φωνή, φωνητικά, κιθάρα, μίξινγκ, παραγωγή, εξώφυλλο
 Sam Coomes - πλήκτρα, πιάνο, σέικερ, mellotron, μηχανικός, μίξινγκ, παραγωγός
 Jason Albertini - μπάσο
 Steve Gere - ντραμς
 Duncan Macconnell - φωνητικά
 Jordan Minkoff - φωνητικά
 Caitlin Gallupe - φωνητικά
 Larry Crane - μηχανικός
 Erin Cunningham - σχέδια
 Travis Harrison - μίξινγκ
 Adam Lee - μηχανικός, μίξινγκ
 Jamal Ruhe - mastering
 John Shinn - φωτογραφία
 Tamara Shores - εξώφυλλο
 Karena Youtz - εξώφυλλο

Παραπομπές 

Άλμπουμ του 2015
Ζευξίδαμος ο Λακεδαιμόνιος

Ο Ζευξίδαμος ήταν βασιλιάς της Σπάρτης (π.645 - 625 π.Χ.), 10ος από το γένος των Ευρυποντιδών.

Διαδέχθηκε περίπου το 645 τον πατέρα του Αναξανδρίδα, που ήταν γιος του βασιλιά Θεόπομπου. 
Μετά το θάνατό του περίπου το 625 τον διαδέχθηκε ο γιος του Αναξίδαμος.

Πηγές
Εγκυκλοπαίδεια Πάπυρος

Βασιλείς της αρχαίας Σπάρτης